stanford-oval/wikipedia huggingface dataset:
סקרנות
סקרנות בחינוך ולמידה

בתחום החינוך הסקרנות באה לידי ביטוי במידה שבה הלומד להוט ונרגש לדעת ולהבין את חומר הלימוד. מקורה של סקרנות זו הוא בתכונה טבעית המתפתחת כבר בילדות המוקדמת.
ילדים נולדים כמדענים. כבר בגיל הרך הפעוטות חוקרים את סביבתם הפיזית והאנושית מכוח הסקרנות ומיצר הפעילות הטבועים בהם. ככל שההתנהגות הזאת מביאה להם סיפוק רב יותר כך גוברת נכונותם להתנסות בניסיונות נוספים. במובן הזה ההתנהגות החקרנית מחזקת את עצמה.
ניתן לראות את הסקרנות כרכיב משמעותי בהתפתחות קוגניטיבית. זאת משום שהסקרנות מתחילה כמצב תודעתי של רעב לידע המעורר את הצורך לחקור ומתגבשת בהדרגה לבגרות אינטלקטואלית.
עם זאת, הסקרנות עלולה לדעוך בעקבות איסורים החלים עליה או חוסר שימוש בה.
עם הזמן מחליטים המבוגרים שעליהם להתערב ולקבוע במה על הילד לעסוק. בתחילה מדובר בהורים ולאחר מכן בגננות והמורים. כאשר מטילים על הילד לעסוק במה שאינו מעניין אותו הוא עלול לחשוב שהלמידה היא טורח שאינו מפצה ומתנהג בהתאם. מהתנהגותו האפאטית של הילד המבוגרים עלולים להסיק שאין לסמוך על סקרנותו, אלא יש להכריחו ללמוד בין אם הוא מעוניין בכך ובין אם הוא לא. ככל שאמצעי הענישה מופעלים בתדירות ובעוצמה רבה יותר, כך הולכת ומתמעטת סקרנותו של הילד. דבר זה מוכיח למבוגרים את צידקת הנחתם כי אין להשתית את הלמידה על הסקרנות לבדה וכי יש להשתית משמעת ולהחדיר את רגש החובה, עד שהם תופסים את מקומה של הסקרנות.
היבט נוסף הוא שבעוד שהסקרנות יכולה להוביל להישגים אקדמיים גבוהים, הביטוי ההתנהגותי שלה בכיתה עשויה להתקבל בהתנגדות מצד המורים. זאת משום שבמקרים רבים הסקרנות גורמת לכך שאותו תלמיד אשר יגיש עבודה מבריקה, יהיה גם זה שישאל הרבה שאלות מטרידות ומאתגרות במהלך השיעור.
אחד הפתרונות לכך הוא שילוב מידענות בתהליכי ההוראה של כל אחד מתחומי הדעת הנלמדים בבית הספר. זאת משום שבמידה ועולה בכיתה בעיה או דילמה, שאינה מבין נושאי הלימוד שבתוכנית הלימודים, היא יכולה לעורר סקרנות ולשמש כנקודת מוצא לתהליך מידעני.
סקרנות בעולם החי

כאמור, הסקרנות היא תופעה אוניברסלית הן בקרב בני האדם והן בקרב בעלי חיים אחרים.
לחלק ניכר של היונקים יש רצון ואמצעים לחקור את סביבתם המיידית והרחוקה, לאגור את המידע, לעבד אותו ולתת לו משמעות. איסוף המידע מתבצע על ידי החושים.
חקרנות היא פעילות שמבצעים בעלי חיים אף על פי שאינה מתגמלת על ידי סיפוק מיידי של צורך פיזיולוגי. דוגמה להתנהגות חקרנית היא חקר הסביבה שמבצע בעל חיים, לצורך סיפוק הסקרנות (מה יש מעבר לפינה), חקרנות זו והממצאים שבעקבותיה גורמים לסיפוק יצר הסקרנות לגבי הנושא הנחקר.
מוח וסקרנות

הניסיון תורם להתפתחות המוח הודות לפלסטיות של מערכת העצבים, המאפשרת למידה ושינוי בהתנהגות בעקבות מפגשים עם הסביבה.
הסקרנות תורמת להתפתחות זו בכך שהיא מעודדת את האדם להיחשף לגירויים חדשים.
מבחינת הפעילות המוחית, נמצא כי אנשים מפעילים גרעינים ואזורים מוגדרים בשתי אונות המוח, למשל הן את אזור ברוקה באונה השמאלית והן את גרעיני הבסיס באונה הימנית.[דרוש מקור] הסקרנות מעוררת פעילות גם באזורי זיכרון במוח, בעיקר בהיפוקמפוס.[דרוש מקור]
ראו גם

הסקרנות הרגה את החתול
מודל הבנייה וההרחבה
עניין
לקריאה נוספת

מריו ליביו, למה? מסע בעקבות הסקרנות האנושית, הוצאת אריה ניר, 2017
הערות שוליים

↑  חן מוריס, רז. נפילתו של איקרוס ותצפיותיו של קפלר—ידע אסור, סקרנות ולידתו של המדע החדש במאה השבע עשרה", היסטוריה (2014), עמוד 105-138
1 2 3  Jirout, J., & Klahr, D. (2012). Children’s scientific curiosity: In search of an operational definition of an elusive concept. Developmental Review, 32(2), 125-160.
1 2  Jovanovic, V., & Brdaric, D. (2012). Did curiosity kill the cat? Evidence from subjective well-being in adolescents. Personality and Individual Differences,52(3), 380-384.
1 2 3  Maslow, A. H. (1963). The need to know and the fear of knowing. The Journal of General Psychology, 68(1), 111-125.
↑  Brian Grazer, Charles Fishman, A Curious Mind: The Secret to a Bigger Life, 2015
1 2 3  Von Stumm, S., Hell, B., & Chamorro-Premuzic, T. (2011). The Hungry Mind Intellectual Curiosity Is the Third Pillar of Academic Performance. Perspectives on Psychological Science, 6(6), 574-588.
↑  OSF, osf.io
↑  Katuk, N., Kim, J., & Ryu, H. (2013). Experience beyond knowledge: Pragmatic e-learning systems design with learning experience. Computers in Human Behavior, 29(3), 747-758.
1 2  צבי לם (1973). ההגיונות הסותרים בהוראה: מבוא לדידקטיקה. רעננה: ספרית פועלים.
↑  משרד החינוך, האגף לתכנון ולפיתוח תוכניות לימודים (2009). מידענות - מתווה לפיתוח תהליכים מידעניים במהלך הלמידה של תחומי הדעת להתנהלות לומדים בסביבה עתירת מידע.
↑  Neil R. Carlson, (2013). Physiology of Behavior. Boston: Pearson.
| --- | --- |
בקרת זהויות :  NLI: 987007538486705171  BnF: cb11953980k (data)  GND: 4171558-5  LCCN: sh85034861  NDL: 001238999 
הסקרנות מכוונת את הקשב לגירוי שנתפס כמעניין
להורים יש השפעה על התפתחות הסקרנות של ילדם
הסקרנות קיימת גם אצל בעלי חיים: חתול סקרן
סקפיטס

| סקפיטס |
| --- | --- |

תקופה
קרטיקון, 105–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Ammonitida
משפחה:: Scaphitidae
סוג:: סקפיטס
מינים
 Scaphites binneyi  Scaphites carlilensis  Scaphites depressus  Scaphites ferronensis  Scaphites frontierensis  Scaphites hippocrepis  Scaphites impendicostatus  Scaphites leei  Scaphites nanus  Scaphites nodosus  Scaphites obliquus  Scaphites preventricosus  Scaphites tetonensis  Scaphites uintensis  Scaphites warreni  Scaphites whitfieldi
שם מדעי
 Scaphites ‏פרקינסון, 1811

סקפיטס (שם מדעי: Scaphites) הוא סוג של רכיכה נכחדת מקבוצת האמוניטים שהייתה נפוצה בימים במשך הקרטיקון שלפני 105 עד 66 מיליון שנה מזמננו, עד להכחדת הקרטיקון. המאובנים שלו התגלו ברחבי העולם, רבים מהם סביב הים הפנימי המערבי ששרר באמריקה הצפונית של הקרטיקון. מאובנים נוספים התגלו ברחבי אירופה, גרינלנד, אוסטרליה, אנטארקטיקה, הודו, מדגסקר, דרום אפריקה ועוד, כאשר מינים שונים היו אנדמיים לאזורים קטנים.
מאפיינים

אמוניט זה היה בעל קונכייה חלולה דמוית-סירה באורך של 8 ס"מ בקירוב שפנתה כלפי מעלה והייתה בעלת קצה ספירלה מוגבהת שבסופה חלל דחוס, בו נמצא מרכז היצור. לא נמצאו שרידים רכים שלו אך ייתכן שאלה דמו לאלה של שאר סילוניות והיה בעל 6 זרועות חזקות ומקור קרני חזק ששימש לכתישת טרף. הקונכייה יכלה לסייע ליצור לנוע ולשייט אף שייתכן שהיה גם חי כפלנקטון. ייתכן שהוא גם התאים עצמו לחיים במצולות.
מבנהו דמה מאוד לסוג נוסטוצרס.
פולומונוסקורפיאוס

| פולומונוסקורפיאוס |
| --- | --- |

תקופה
קרבון מיסיסיפי, 338 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עקרבאים
תת־סדרה:: Branchioscorpionina
משפחה:: Centromachidae
סוג:: פולומונוסקורפיאוס
מינים
 Pulmonoscorpius kirktonensis
שם מדעי
 Pulmonoscorpius ‏ג'ראם, 1994

פולומונוסקורפיאוס (שם מדעי: Pulmonoscorpius) הוא סוג נכחד של עקרב, אשר היה אחד העקרבים הגדולים ביותר שחיו אי פעם, לצד הברונטוסקורפיו הימי והפריארקטורוס. אורכו הגיע עד 70 ס"מ והוא היה בעל צבתות רחבות יחסית, דומות לאלה של העב-ידיים החיים. הוא התגלה במערב לותיאן, סקוטלנד בשנת 1994 ומאובניו תוארכו לתקופת הקרבון המיסיסיפי שלפני 338 מיליון שנה מהיום.
מאפיינים

גודלו של העקרב חריג ביחס לפרוק רגליים והוא נחשב לאחד מהגדולים ביותר מביניהם, דומה מאוד לשפירית המגאנוירה ורב-הרגל ארתרופלאורה מאותה תקופה. הסיבה שפרוקי-רגליים הצליחו לגדול כך היא עקב אחוז החמצן הגבוה באטמוספירת הקרבון. עם זאת כנראה שגופו הגדול גרם להכחדתו, כאשר רמת החמצן דעכה.
תזונתו אינה ידועה, אבל ייתכן שניזון מפרוקי-רגליים, וייתכן שהעוקץ שלו יכול היה להרוג בעלי ארבע רגליים קטנים.
בתרבות

עקרב זה הופיע בסדרה פארק פרהיסטורי של נייג'ל מארוון שם נראה פרט אחד שמובא לפארק על ידי נייג'ל.
מגטאותיס גיגנתי

| מגטאותיס גיגנתי |
| --- | --- |

תקופה
יורה
מיון מדעי
ממלכה:: בעלי חיים
מערכה:: רכיכות
מחלקה:: סילוניות
תת־מחלקה:: בלמניטים
סדרה:: בלמניטים
תת־סדרה:: Belemnitina
משפחה:: Megateuthididae
סוג:: Megateuthis
מין:: מגטאותיס גיגנתי
שם מדעי
 Megateuthis gigantea ‏שלוטהיים, 1820

מגטאותיס גיגנתי (שם מדעי: Megateuthis gigantea) הוא מין רכיכה גדולה נכחדת אשר חיה בתור היורה שבעידן המזוזואיקון בים תטיס סמוך לחופי אירופה ואסיה. רכיכה זו השתייכה לקבוצה הנכחדת בלמניטים והייתה הגדולה שבבני הקבוצה הנכחדת, שלא שרדה את הכחדת הקרטיקון. מאובניו התגלו ב-1820.
מאפיינים

אורך השריון של מין זה הגיע ל-46 ס"מ, מה שנתן ליצור הכולל אורך של קרוב לשלושה מטרים, גדול בהרבה מרוב הדיונונים. הוא היה בעל זרועות גדולות אשר שימשו לתפיסת מזון והיה בעל מבנה הנעה סילוני.
בשנת 2013 נכנס המגטאותיס גיגנתי לספר השיאים של גינס בתור הבלמניט הארוך ביותר.
הערות שוליים

↑  Megateuthis ✝, mindat.org - Hudson Institute of Mineralogy
↑  Longest belemnite, Guinness World Records, ‏09 December 2013 (באנגלית)
ערך זה הוא קצרמרבנושא בעלי חיים פרה-היסטוריים. אתם מוזמנים לתרום לוויקיפדיה ו.
אלברט ברוקולי

| --- | --- |

 לידה:  5 באפריל 1909 קווינס, ארצות הברית 
 פטירה:  27 ביוני 1996 (בגיל 87) בוורלי הילס, ארצות הברית 
 מקום קבורה:  פארק הזכרון פורסט לוון 
 שם לידה:  Albert Romolo Broccoli 
 מדינה:  ארצות הברית 
 תקופת הפעילות:  1953–1996 (כ־43 שנים)
 בן או בת זוג:  Gloria Blondell (1940–1945)  Dana Broccoli (21 ביוני 1959–27 ביוני 1996) 
 צאצאים:  מייקל וילסון, ברברה ברוקולי 
 פרסים והוקרה:  כוכב בשדרת הכוכבים בהוליווד (16 בינואר 1990)  פרס באפט"א לקולנוע  מפקד במסדר האימפריה הבריטית 
 פרופיל ב-IMDb
 
אלברט רומולו ברוקולי (באנגלית: Albert Romolo Broccoli; שם חיבה "קַאבִּי" (Cubby);‏ 5 באפריל 1909 – 27 ביוני 1996) היה מפיק סרטים אמריקאי. גולת הכותרת בעבודתו של ברוקולי היא הפקתם של סרטי ג'יימס בונד.
ברוקולי הפיק למעלה מארבעים סרטים במהלך הקריירה שלו, רובם בבריטניה, שלעיתים תכופות צולמו באולפני פיינווד Pinewood Studios.
הוא מייסד-שותף של חברות ההפקה Danjaq, LLC ו-EON Productions. הוא ושותפו להפקת ג'יימס בונד, הארי זלצמן, החלו להפיק בתחילה סרטים דלי תקציב באופן יחסי ועם הזמן הפיקו סרטים ראוותניים עתירי תקציב, כשיורשיו של ברוקולי ממשיכים להפיק סרטים חדשים בסדרה.
שנותיו הראשונות

ברוקולי נולד למשפחה איטלקית-אמריקאית בלונג איילנד. המשפחה עברה לפלורידה, ועם מות אביו ג'ובאני, עבר ברוקולי לחיות עם סבתו באסטוריה, קווינס, בעיר ניו יורק. הוא עבד בעבודות רבות, בכללן יוצר ארונות, עד שנעשה מעורב בתעשיית הסרטים. הוא החל מהתחתית, כשעבד כשליח בסרטו של הווארד יוז Outlaw ‏ (1941) בו כיכבה ג'ין ראסל. כאן הוא פגש את חברו הווארד יוז בפעם הראשונה, השניים היו חברים עד למותו של יוז. היה זה כשיוז פיקח על הפקת הסרט אחרי שהמפיק הווארד הוקס פוטר. ברוקולי התקדם מהר עד שהיה עוזר במאי בזמן שארצות הברית נכנסה למלחמת העולם השנייה.
בתחילת דרכו בהוליווד, יש סברה שברוקולי לקח חלק בקטטה במסבאה שגבתה את חייו של הקומיקאי טד הילי. לפי הכתוב בספרו של פלמינג E. J. Fleming's The Fixers, ברוקולי, בן דודו הגנגסטר פסקואל 'פט' דיסיקו DiCicco, וכוכב הסרטים ואלאס בארי נאבקו עם הילי והכו אותו למוות. פלמינג טוען שמפיקי MGM אדי מניקסוהווארד סטריקלינג, בניסיון לשמור את המוניטין של הכוכב שלהם בארי, בדו סיפור על התקפת סטודנטים על הילי, שמיד לאחריו בארי נסע לארבעה חודשי טיול באירופה.

רשומות רשויות ההגירה מאשרות את ארבעת חודשי הטיול לאירופה שבארי לקח מיד אחרי מותו של הילי, והם הסתיימו ב-17 באפריל 1938.
ברוקולי הצטרף לצי האמריקני בעקבות המתקפה על פרל הארבור ואחרי כן עבד במשך מספר שנים כסופר ב"סוכנות האמנים המפורסמת". הוא שב לצוות ההפקה כעוזר מפיק, מפיק יחידה שנייה, ואחרי כן במאי ומפיק ועשה מספר סרטים בשנה והמשיך לטפס במעלה הסולם בעודו יוצר לעצמו קשרים עם אנשי מפתח בהוליווד ועם טייקוני סרטים.
מקורותיו של ג'יימס בונד

בראשית שנות החמישים ברוקולי עבר ללונדון, שם העניקה ממשלת בריטניה תמיכה כספית למפיקי סרטים שעבדו בבריטניה וליהקו לסרטיהם שחקנים וצוות בריטי. ביחד עם אירווינג אלן, ברוקולי הקים את סרטי וורוויק ועשה סדרת סרטים מצליחה עבור סרטי קולומביה.
כשברוקולי גילה עניין בעיבוד ספרי ג'יימס בונד של איאן פלמינג לסרטים, הוא נוכח לדעת שאת הזכויות כבר רכש מפיק קנדי, הארי זלצמן, שרצה מזמן לעשות מהם סרט, ושהפיק כמה מחזות תיאטרון וסרטים ונחל הצלחה מתונה. ידיד משותף, התסריטאי וולף מנקוויץ, ערך בין שניהם היכרות. זלצמן סירב למכור את הזכויות אך הסכים להיכנס עם ברוקולי לשותפות ולהיות מפיק משותף של הסרטים. הדבר הוליך ליצירתה של חברת ההפקות EON Productions וחברת האם (האחזקות) שלה Danjaq, LLC, הקרויה על שמותיהן הפרטיים של שתי נשותיהם, דנה וז'קלין.
זלצמן וברוקולי הפיקו את סרט בונד הראשון, "ד"ר נו", ב-1962. הסרט השני, "מרוסיה באהבה", נחל הצלחה גדולה, ומאז ואילך הסרטים גדלו בעלותם הכספית, בפעילותם ובשאפתנות המושקעת בהם. עם עלויות הולכות וגדלות, פעלולים ואפקטים מיוחדים משוכללים יותר ויותר, והמשך צילומים באתרים אקזוטיים, המיזם הפך לבסוף לעבודה במשרה מלאה. ברוקולי ביצע ניסיון רציני אחד מחוץ לסדרת ג'יימס בונד, היה זה העיבוד של איאן פלמינג צ'יטי צ'יטי בנג בנג ב-1968, ובגלל הסתבכות משפטית על הזכויות לאלמנטים של הסיפור הוא ויתר על זכויות ההפקה של כדור הרעם לטובת קווין מקלורי. עם זאת, באמצע שנות השישים ברוקולי ריכז את כל מאמציו בסדרת בונד. זלצמן גילה התעניינות במיזמים אחרים, בכללם הפקת הטרילוגיה של סרטי הריגול המבוססים על דמותו של הבלש הארי פלמר לפי ספריו של לן דייטון. פלמר פעל ביקום מקביל לבונד, עם כל הסכנות הנלוות לכך, אבל בלי הזהר והפעלולים. בין זלצמן לברוקולי התגלעו חילוקי דעות לגבי מעורבויותיו של זלצמן מחוץ לסדרה, ולבסוף זלצמן פרש מהחברות Danjaq ו- EON אחרי סדרה של כישלונות כספיים. בעוד עזיבתו של זלצמן קירבה את מיזם בונד להשתלטות תאגידית, הרי שברוקולי איבד רק מעט עצמאות או יוקרה בעסקה. מאז ועד למותו, הכתוביות בתחילת כל סרט ג'יימס בונד מתחילות עם המילים "אלברט ברוקולי מציג" (Albert R. Broccoli Presents). אם כי משנות השבעים ואילך הסרטים נעשו קלילים יותר ובעלי עלילה רופפת יותר, והמבקרים קשרו להם פחות כתרים, הרי שהסדרה קנתה לעצמה ייחוד באופיה והמשיכה למשוך קהל.
ב-1966 שהה ברוקולי ביפן עם מפיקים נוספים והם חיפשו אתרים לצלם עבור סרט בונד הבא "אתה חי רק פעמיים". ברוקולי הזמין כרטיס טיסה בטיסה 911 של BOAC. הוא ביטל את הטיסה באותו היום כדי שיוכל לצפות בהדגמת נינג'ה. טיסה 911 התרסקה.
חיי המשפחה

ברוקולי נישא שלוש פעמים. ב-1940, בגיל 31, הוא נשא לאשה את השחקנית גלוריה בלונדל (אחותה הצעירה של ג'ון בלונדל Joan Blondell), הם התגרשו מאוחר יותר ב-1945 ונותרו ידידים, בלי שהיו להם ילדים. ב-1951 הוא התחתן עם נדרה קלארק, ולזוג היו בעיות פוריות ונאמר להם שלעולם לא יהיו להם ילדים. הם אימצו בן, טוני ברוקולי, אחרי כן נדרה נכנסה להריון. היא הלכה לעולמה ב-1958, מעט אחרי שהיא ילדה את בתם, טינה ברוקולי. בעת נפילתה של נדרה למשכב, הם שהו באמריקה והיא גידלה את בתם, ואלברט ברוקולי השתכנע שהוא יוכל להפוך את בונד לסדרת סרטים טובה, וקבע פגישה עם איאן פלמינג ושותפו בלונדון.
בשלהי שנות החמישים נשא ברוקולי לאשה את השחקנית והסופרת דנה וילסון (שמה לפני הנישואים דנה נטול). נולדה להם בת משותפת, ברברה ברוקולי, ואלברט ברוקולי נהפך לאביו החורג ומורהו הרוחני של מייקל וילסון, בנה של דנה, שהיה אז בשנות העשרה לחייו. ברוקולי עמד על כך שמשפחתו תהיה קרובה אליו ככל האפשר. כתוצאה מכך הילדים גדלו מסביב לאתרי הצילומים של כל סרטי בונד, והשפעתה של אשתו על החלטות הפקה שונות נרמזת בדיווחים בלתי רשמיים רבים.
מייקל וילסון שיחק בהופעות אורח בסרטי ג'יימס בונד מנעוריו ואילך, ובבגרותו עבד בסדרה ופילס דרכו בחברת ההפקה מכותב שותף למפיק שותף.. ברברה ברוקולי, עבדה בסדרה בתפקידים שונים תחת חסותו של אביה החל משנות השמונים. מייקל וילסון וברברה ברוקולי הם מפיקים שותפים של הסדרה מאז שאלברט ברוקולי הלך לעולמו.
דנה ברוקולי נפטרה מסרטן ב-2004, בהיותה בת 82.
שלהי ימיו ופרסים

ב-1981 הוענק לאלברט ברוקולי פרס הזיכרון על שם אירווינג תלברג Irving G. Thalberg Memorial Award עבור עבודתו בסרט, הפרס הוצג בטקס פרסי האוסקר של 1981 בידי כוכב הסדרה באותה עת, רוג'ר מור ב-1982. לברוקולי גם היה כוכב ב-Hollywood Walk of Fame בשם קאבי ברוקולי (Cubby Broccoli).
אלברט ברוקולי היה חובב מרוצי סוסים, והיה לו סוס גזעי בשם ברוקו, שזכה ב-Breeders' Cup Juvenile ב-Santa Anita Park ב-Arcadia, California.
ברוקולי פרסם אוטוביוגרפיה שראתה אור אחרי מותו ב-1999, וקרויה "כשההצגה נמוגה" האוטוביוגרפיה של קאבי ברוקולי"
When the Snow Melts: The Autobiography of Cubby Broccoli (ISBN 978-0752211626).
בסיום הסרט העולם אינו מספיק מופיעות כתוביות "בזיכרון אוהב לאלברט (קאבי) ברוקולי".
מותו

אלברט ברוקולי הלך לעולמו בביתו בבוורלי הילס ב-1996 בהיותו בן 87 כתוצאה מאי-ספיקת הלב heart failure. הוא עבר שלושה ניתוחי מעקפים בתחילת אותה שנה. הוא נקבר בבית הקברות Forest Lawn - Hollywood Hills Cemetery בלוס אנג'לס אחרי מיסת קבורה נוצרית של הכנסייה הרומית-קתולית, בהלווייתו היו נוכחים כמה מכוכבי סרטי ג'יימס בונד ובכללם דזמונד לואלין, מרים ד'אבו וטימותי דלטון.
פילמוגרפיה > מפיק שותף ביחד עם הארי זלצמן

ד"ר נו (1962)
מרוסיה באהבה (1963)
גולדפינגר (1964)
כדור הרעם (1965)
אתה חי רק פעמיים (1967)
בשירות הוד מלכותה (1969)
יהלומים לנצח (1971)
חיה ותן למות (1973)
האיש בעל אקדח הזהב (1974)
פילמוגרפיה > מפיק

המרגלת שאהבה אותי (1977)
מונרייקר (1979)
לעינייך בלבד (1981)
אוקטופוסי (1983)
צ'יטי צ'יטי בנג בנג (1968)
פילמוגרפיה > מפיק עם מייקל וילסון

רצח בעיניים (1985)
007 באזור המסוכן (1987)
רישיון להרוג (1989)
פילמוגרפיה > יועץ להפקה

גולדן איי (1995)
פילמוגרפיה > הופעות אורח

מונרייקר (1979) תייר בוונציה ביחד עם דנה ברוקולי
הערות שוליים

↑  Fleming, E.J., The Fixers: Eddie Mannix, Howard Strickling and the MGM Publicity Machine, MacFarland & Co., 2004, ISBN 0786420278
↑  Ile de France passenger list, p. 117, line 9, Microfilm roll T715_6140
| --- | --- |
בקרת זהויות :  NLI: 987007421052405171  PLWABN: 9810651370605606  BNE: XX1149808  BnF: cb14082970h (data)  GND: 1214614515  ISNI: 0000 0001 0916 1191  LCCN: no98099066  NTA: 071350152  SNAC: w6892qbb  SUDOC: 243697848  VIAF: 74057632   WorldCat (עם VIAF): 74057632
אילנית (סוג)

| אילנית |
| --- | --- |
 Hyla japonica
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: אילניתיים
סוג:: אילנית
שם מדעי
 Hyla ‏לאורנטי, 1768

Hyla molleri
Hyla arborea
אילנית (שם מדעי: Hyla) היא סוג של דו-חיים חסר זנב ממשפחת האילניתיים. האילניות חיות באזורים הלחים והחמימים של אירופה, אסיה ואפריקה וגם באמריקה.
בני סוג זה הם יצורים קטנים בעלי הסוואה טובה ועורם לח וירקרק עם עיניים צהובות גדולות וכיסי גרון בולטים. הם חיים במים וגם על העצים, אך מטילי ביצים במים.
כמו רוב בני משפחתם הם מטפסים ומקפצים טובים והם פעילים בימים. הם ניזונים מחרקים ומרכיכות שהם צדים עם לשונם.
מינים

Hyla andersonii
Hyla annectans
אילנית אירופית (Hyla arborea)
Hyla arboricola
Hyla arenicolor
Hyla avivoca
Hyla bocourti
Hyla chinensis
Hyla chrysoscelis
Hyla cinerea
Hyla euphorbiacea
Hyla eximia
Hyla femoralis
אילנית ערבית (Hyla felixarabica)
Hyla graceae
Hyla gratiosa
Hyla hallowellii
Hyla heinzsteinitzi
Hyla immaculata
Hyla intermedia
Hyla japonica
Hyla meridionalis
Hyla plicata
Hyla sanchiangensis
Hyla sarda
אילנית מצויה (Hyla savignyi)
Hyla simplex
Hyla squirella
Hyla stepheni
Hyla suweonensis
Hyla tsinlingensis
Hyla versicolor
yla walkeri
Hyla wrightorum
Hyla zhaopingensis
ייתכן ששייכים לסוג אחר
Hyla alboguttata
Hyla helenae
Hyla imitator
Hyla inframaculata
Hyla warreni
קופת מעות ארץ הקודש

קופת מעות ארץ הקודש היה מנגנון איסוף "מעות ארץ ישראל" מאת יהודי אשכנז בארצות הגולה בעיקר מרוסיה הלבנה למען היישוב האשכנזי בארץ ישראל שהיה אז בעיקרו מקרב החסידים. נוסד על ידי רבי מנחם מנדל מוויטבסק תקופה קצרה אחרי עליית החסידים הגדולה ב-1777. בראשות המגבית בחוצה לארץ עמד רבי שניאור זלמן מלאדי, מייסד חסידות חב"ד. עם זאת הפרקטיקה של איסוף "מעות ארץ ישראל" בקופות ייעודיות שהוצבו תדיר בקהילות ישראל בגולה התקיימה מאות שנים קודם לכן בשמות דומים או אחרים.
רקע

לאחר עליית החסידים לארץ ישראל, הקים אחד ממנהיגי העלייה רבי מנחם מנדל מוויטבסק שהיה מגדולי תלמידי המגיד ממזריטש את קופת מעות ארץ הקודש. לקופה זו תרמו יהודים מארצות הגולה בעיקר מרוסיה הלבנה ומאוחר יותר גם מדינת ווהלין באמצעות גבאי צדקה מקומיים ובעידודם של שד"רים שהגיעו מארץ ישראל ועברו בין הקהילות השונות. תרומות אלה יועדו לטובת התיישבות החסידים החדשה בארץ ישראל ותרמו לה חסידים ואף שאינם חסידים כמנהגם של יהודי הגולה דורות רבים, לתמוך ביישוב היהודי שבארץ ישראל.
בראשות המוסד מעות ארץ הקודש בגולה, שברוסיה הלבנה, שימשו רבי ישראל מפולוצק, רבי יששכר בער מלובביץ' ורבי שניאור זלמן מלאדי עד שנת תקמ"ו שאז הוכתר רבי שניאור זלמן מלאדי על ידי רבי מנחם מנדל מוויטבסק ורבי אברהם מקליסק למנהיג של חסידי רוסיה הלבנה וליטא, הגבאי הראשי היה רבי יעקב מסמיליאן.
המגבית בקרב החסידים שבגולה

המגבית התבססה בעיקר על התחייבות אישית שנתית של כל אחד מחסידי רוסיה הלבנה עבור כלל החסידים שבארץ ישראל היו חסידים שהייתה להם גם התחייבות פרטית עבור יחידים מחסידי ארץ ישראל, כדי להקל על החסידים נקבע לחלק את הסכום השנתי לתשלומים שבועיים, מי של הספיק נדרש לשלם עד סוף החודש. מי שהופקד על גביית הכספים היו הגבאים דארץ הקודש שמונו על ידי רבי שניאור זלמן מלאדי בכל אחד ממנייני החסידים ברוסיה הלבנה, בידי הגבאים היו קופות מיוחדת שבהן הפקידו את הכספים. בכל שנה בחודשי החורף היה הגבאי הכללי ר' יעקב מסמיליאן נוסע מעיר לעיר וגובה את הכספים המונחים אצל הגבאים ומביאם אל נשיא המוסד רבי שניאור זלמן מלאדי. ר' יעקב לא היה יכול לבקר במשך זמן קצר זה בכל העיירות, ולכן היה שולח שליחי משנה לכמה עיירות.
מלבד ר' יעקב מסמיליאן היה רבי שניאור זלמן מלאדי שולח שד"רים נוספים לגבות את מעות ארץ הקודש בכמה עיירות ברוסיה הלבנה וליטא, ואף לעיירות בווהלין ופולין, והיה שולח איתם מכתב כללי בגודל עניין נדבות ליהודי ארץ הקודש, ואלו הן רוב האגרות שבחלק איגרת הקדש שבספר התניא, לאחר שכל הכספים היו מתאספים אצלו, היה שולח אותם עם שליח נאמן לרבי מנחם מנדל מוויטבסק בטבריה ולאחר פטירתו לרבי אברהם מקליסק. שליח זה היה לפעמים שד"ר שבא מארץ ישראל לרוסיה כדי להרבות את הנדבות, ולפעמים היה זה שליח מיוחד שנשלח מרוסיה, בדרך כלל היה זה הגבאי שהתמנה על ידי רבי שניאור זלמן מלאדי לנסוע בעיירות. (בשנת 1796 (תקנ"ו), הוחלט שבני ווהלין ופולין ישלחו מעותיהם בנפרד כדי שלא לעכב את משלוח הכספים מכוון שהשד"ר שמעביר את הכספים מרוסיה הלבנה צריך לנסוע עם הכסף בחודש תמוז, כדי להגיע לאיסטנבול בראש חודש אלול, וכך יגיעו לארץ ישראל לעת האסיף שאז הפירות והתבואה בזול).
הסתעפות מוסד קופת מעות ארץ הקודש לכמה ענפים

לאחר שנפטר רבי מנחם מנדל מוויטבסק 1788 (ראש חודש אייר תקמ"ח) עברה הנהגת החסידים בטבריה לידי רבי אברהם מקאליסק. באותו זמן התפתחה מחלוקת אודות הדרכים היעילות והנכונות לאיסוף וחלוקת הכספים. במסגרת המחלוקת הסכימו הצדדים שכדאי ליצור שתי קופות שונות, אשר כל אחת תיאסף בנפרד ותיועד לקבוצה אחרת. הוחלט לחלק בין התרומות הנאספות מרוסיה ואוקראינה, ידוע היום בשם "כולל רייסין", לבין התרומות הנאספות מחבל ווהלין שנקראה אז פולין-הרוסית, ידוע היום בשם "כולל ווהלין".
היוזמה להקמת כולל ווהלין ככולל בפני עצמו יצאה לפועל בשנת תקנ"ו (1796) בהסכמתם ועידודם של כמה ממנהיגי החסידות רבי מרדכי מנשכיז, רבי יעקב יצחק מלובלין ("החוזה מלובלין"), המגיד מקוז'ניץ והאוהב ישראל מאפטא שהעביר את הנשיאות לרבי ישראל מרוז'ין.
החסידים אשר התבססו באותה תקופה בטבריה והגליל קראו לקופות בהן נאספו הכספים בשם קופת רבי מאיר בעל הנס. כפי שהיה נהוג כבר קודם לכן בקהילות שונות לקרוא לקופות בהן אספו כספים לטובת יושבי ארץ ישראל בשם זה. ההתפלגות לקופה נוספת גררה אחריה גם בשנים שאחרי מחלוקות שונות והיו מגדולי ישראל שנקראו לפשר בין הצדדים, בין המפשרים נמנה גם ר' נחמן מברסלב.
הסתעפות מוסד קופת מעות ארץ הקודש לכמה ענפים > מאסר רבי שניאור זלמן מלאדי

בשנת תקנ"ח (1798) בזמן סערת הרדיפות כנגד החסידים בליטא, ובתקופת מלחמות נפוליאון, הלשין הירש בן דוד, אחד מהמתנגדים בווילנה לשלטונות הרוסיים שרבי שניאור זלמן קושר קשר עם המהפכה הצרפתית ושולח כספים לארץ ישראל ובכך מסייע לאימפריה העות'מאנית אשר היו יריבי רוסיה הקיסרית. כתוצאה מדיווח זה נלקח רבי שניאור זלמן לחקירה ומאסר בפטרבורג. בי"ט בכסלו תקנ"ט (16 בנובמבר 1798) החליט פאבל הראשון, קיסר רוסיה לשחרר את רבי שניאור זלמן בטענה שלא מצא "שום שחיתות או משהו אחר המפר את השלווה הכללית".
הסתעפות מוסד קופת מעות ארץ הקודש לכמה ענפים > המחלוקת בין רבי אברהם מקליסק ורבי שניאור זלמן מלאדי

בשנים 1803 (תקס"ג) 1805 (תקס"ה) הייתה מחלוקת בין רבי אברהם מקאליסק ובין רבי שניאור זלמן מלאדי, הן לגבי שיטתו של רבי שניאור זלמן בספר התניא והן בקשר להנהגת החסידים וניהול קופת מעות ארץ הקודש, עד אשר הם נפרדו, ורבי אברהם מקאליסק הקים קופה חדשה בראשותם של רבי מרדכי מלעכוויטש ורבי אשר מקרלין, רבי מרדכי מלעכוויטש מינה שני גבאים כלליים ר' אהרן ור' ישראל מאוסטראוונא, שיעבדו תחת פיקוחו בדוגמת עבודתו של רבי יעקב מסמיליאן שעבד תחת פיקוחו של שניאור זלמן מלאדי.
כך בעקבות הסכסוך הנ"ל שהשפיע גם על חסידי חב"ד בארץ ישראל ובעקבות כך עקרו את מקום מושבם יחד עם חסידי רבי לוי יצחק מברדיצ'ב לצפת, המשיך רבי שניאור זלמן מלאדי בסיוע של רבי לוי יצחק מברדיצ'ב לשלח כספים לחסידיו היושבים בצפת. מכאן ואילך נקראה הקופה בשם כולל חב"ד.
ראו גם

שד"ר
רבי מאיר בעל הנס
כולל ווהלין
רוזני וילנה
כולל חב"ד
תוארי הממונים בגולה על מעות ארץ ישראל
לקריאה נוספת

חיים מאיר הילמן, בית רבי, 1902 (תרס"ב)
עמנואל אטקס, בעל התניא, עמ' 122-141, מרכז שזר, 2011